CELEX: 32008R0986
Language: da
Date: 2008-10-07 00:00:00
Title: Kommissionens forordning (EF) nr. 986/2008 af 7. oktober 2008 om forbud mod fiskeri efter sort sabelfisk i ICES-underområde V, VI, VII og XI (EF-farvande og farvande, der ikke hører under tredjelandes højhedsområde eller jurisdiktion) fra fartøjer, der fører en medlemsstats flag, undtagen tysk, spansk, estisk, fransk, irsk, lettisk, litauisk, polsk og Det Forenede Kongeriges flag

9.10.2008   
            
            
               DA
            
            
               Den Europæiske Unions Tidende
            
            
               L 268/12
            
         
      KOMMISSIONENS FORORDNING (EF) Nr. 986/2008
   af 7. oktober 2008
   om forbud mod fiskeri efter sort sabelfisk i ICES-underområde V, VI, VII og XI (EF-farvande og farvande, der ikke hører under tredjelandes højhedsområde eller jurisdiktion) fra fartøjer, der fører en medlemsstats flag, undtagen tysk, spansk, estisk, fransk, irsk, lettisk, litauisk, polsk og Det Forenede Kongeriges flag
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
   ud fra følgende betragtninger:
   
               (1)
            
            
               Ved Rådets forordning (EF) nr. 2015/2006 af 19. december 2006 om fastsættelse af EF-fiskerfartøjers fiskerimuligheder for visse dybhavsbestande for 2007 og 2008 (3) fastsættes der kvoter for 2007 og 2008.
            
         
               (2)
            
            
               Ifølge de oplysninger Kommissionen har modtaget, har fiskeriet efter den bestand, der er omhandlet i bilaget til denne forordning, fra fartøjer, der fører de i samme bilag omhandlede medlemsstaters flag eller er registreret i de pågældende medlemsstater, nået et sådant omfang, at den tildelte kvote for 2008 er opbrugt.
            
         
               (3)
            
            
               Det er derfor nødvendigt at forbyde fiskeri efter den pågældende bestand samt opbevaring om bord, omladning og landing af fangster af denne bestand —
            
         UDSTEDT FØLGENDE FORORDNING:
   Artikel 1
   Opbrugt kvote
   Den fiskekvote, som for 2008 tildeltes de medlemsstater, der er omhandlet i bilaget til denne forordning, for den i samme bilag omhandlede bestand, må anses for at være opbrugt.
   Artikel 2
   Forbud
   Fiskeri efter den bestand, der er omhandlet i bilaget til denne forordning, fra fartøjer, der fører de i samme bilag omhandlede medlemsstaters flag eller er registreret i disse medlemsstater, er forbudt. Det er forbudt at opbevare om bord, omlade eller lande fangster af denne bestand taget af de pågældende fartøjer.
   Artikel 3
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. oktober 2008.
      
         
            På Kommissionens vegne
         
         Fokion FOTIADIS
         
         
            Generaldirektør for Maritime Anliggender og Fiskeri
         
      
   
   
      (1)  EFT L 358 af 31.12.2002, s. 59.
   
      (2)  EFT L 261 af 20.10.1993, s. 1.
   
      (3)  EUT L 384 af 29.12.2006, s. 28.
   
      BILAG
      
                  Nr.
               
               
                  07/DSS
               
            
                  Medlemsstat
               
               
                  Alle medlemsstater, undtagen Tyskland, Spanien, Estland, Frankrig, Irland, Letland, Litauen, Polen og Det Forenede Kongerige
               
            
                  Bestand
               
               
                  BSF/56712-
               
            
                  Art
               
               
                  Sort sabelfisk (Aphanopus carbo)
               
            
                  Område
               
               
                  EF-farvande og farvande, der ikke hører under tredjelandes højhedsområde eller jurisdiktion i V, VI, VII og XII